Ljubljana, 03.02.2016

**RAZPIS ZA OBLIKOVANJE**

**CELOSTNE GRAFIČNE PODOBE**

**PROJEKTA JAMSTVO NA POTI**

**Opis projekta in izhodišče**

**Projekt Jamstvo na poti**

Projekt z naslovom Jamstvo na poti financira Evropska komisija (DG Employment, Social Affairs and Inclusion) izvajata pa ga v partnerstvu in pod pooblastilom Ministrstva za socialo, delo, družino in enake možnosti, Zveza svobodnih sindikatov Slovenije in Zavod Mladinska mreža MaMa.

Glavni namen projekta bodo promocijske in ozaveščevalne aktivnosti o ukrepih sheme Jamstva za mlade, ki bodo zasnovane sodobno in na mladim prijazen način.

Več o ukrepih sheme Jamstva za mlade na: http://www.mddsz.gov.si/si/delovna\_podrocja/trg\_dela\_in\_zaposlovanje/jamstvo\_za\_mlade/

**Glavne aktivnosti projekta**

Projekt je razdeljen v štiri faze in je namenjen mladim.

1. faza – do konca aprila 2016 - prva faza je pripravljalnega značaja, kjer bomo naredili tudi vprašalnike, s katerimi bomo raziskali dejansko stanje mladih v lokalnih okoljih in vzpostavili družbena omrežja.
2. faza - do konca junija 2016 bomo pripravili vso potrebno komunikacijsko infrastrukturo za projekt in promocijski material. Delovati bo pričel INFO telefon, objavljen bo razpis za sodelovanje mladih v lokalnih okoljih za mlade ambasadorje projekta.
3. faza – do februarja 2017 – v juliju bomo organiziral novinarsko konferenco ter predstavili projekt širši javnosti. Pričeli bomo izvajati vse promocijske aktivnosti v zvezi s projektom in izvedli usposabljanje za mlade ambasadorje, ki bodo ključni komunikatorji projekta. Tretja faza je ključna faza projekta v zvezi za izvajanje promocijskih in informacijskih aktivnosti.
4. faza – do konca junij 2017 – izvedba zaključne konference v Ljubljani, na kateri bo razglašena najboljša lokalna ekipa za promocijo aktivnosti v zvezi s projektom. V zadnji fazi bo sledila evalvacija projekta.

**Ozadje projekta**

**Mladi v Sloveniji - o jamstvih za mlade in (ne) zaposlenosti**

V začetku leta 2014 je vlada RS potrdila izvedbeni načrt sheme Jamstva za mlade, z namenom izboljšanja položaja mladih na trgu dela, zaradi visoke stopnje brezposelnosti in rastjo negotovih oblik zaposlitve, ki preprečujejo emancipacijo slovenske mladine. Raziskava je pokazala, da raven zaposlene mladine za nedoločen čas upada. Posledično prihaja do stanja, ko se mladi, po dokončanem izobraževanju vračajo domov, v skupno gospodinjstvo s starši.

**Dodatni podatki za pomoč pri pripravi CGP**

V Sloveniji je bilo v okviru sheme Jamstva za mlade načrtovanih 36 ukrepov s ciljem po izboljšanju prehoda iz izobraževanja v zaposlitev, hitrejše aktivacije brezposelnih mladih in zmanjšanje brezposelnosti mladih. Obe organizaciji, Mreža MaMa in Zveza svobodnih sindikatov Slovenije (znotraj nje predvsem Sindikat Mladi plus), sta v oblikovanje in evalvacijo ukrepov JZM vpleteni že od samih začetkov. V letu 2013 sta bili del kampanje sheme Jamstva za mlade, s katero smo zagovarjali nujnost uvedbe sheme JZM tudi v Sloveniji. Od takrat dalje smo aktivni v spremljanju same izvedbe ukrepov, pri čemer redno podajamo komentarje in kritike. Ukrepi namreč pogosto niso jasno usmerjeni v višanje stopnje zaposlenosti mladih, ter – ker gre za začasno financiranje – imajo lahko za posledico tudi ustvarjanje prekarnih oblik dela za mlade ter nadalje ustvarjajo prepričanje, da je odgovornost za situacijo, v kateri se nahajamo, na mladih samih, prav tako pa tudi rešitev iz nje za vsakega posameznika ali posameznico. Zagovarjamo tako kritičen pogled na Shemo JZM, a se istočasno zavedamo, da je za omejen uspeh, ki ga ukrepi omogočajo na področju zaposlovanja mladih, nujno informiranje in visoka stopnja osveščenosti mladih o možnostih, ki jih imajo.

Projekt je osredotočen na spodbujanje zajamčenih ukrepov za mlade - Jamstva za mlade ter informiranje o dostojnem delu. S projektom bosta Zveza svobodnih sindikatov Slovenije in Mladinska mreža MaMa na prijazen, inovativen in privlačen način poskrbela za obveščanje in informiranje mladih o vseh možnostih zaposlovanje mladih, ki so jim na voljo.

Prav tako od kandidatov za oblikovanje CGP pričakujemo, da bo CGP inovativen, drzen, provokativen in kritičen ter bo pritegnil mlade v projekt.

***V POMOČ – v nadaljevanju razpisa (Predmet in cilji razpisa) smo v izhodišče pripravili nekaj predlogov slogana, ki so vam lahko v pomoč pri oblikovanju CGP-ja .***

1. **Podatki o naročniku**

|  |  |  |
| --- | --- | --- |
| **Zveza svobodnih sindikatov Slovenije**Dalmatinova 41000 Ljubljana | Davčna številka: Matična številka:  | SI 152688295163099 |

1. **Predmet in cilji razpisa**

Predmet razpisa je izbor posameznika ali skupine izvajalca-ev/oblikoval-ev celostne grafične podobe projekta z delovnim naslovom Jamstvo na poti (Guarantee on the road), ki ga podpira Evropska komisija (DG Employment, Social Affairs and Inclusion).

Zveza Svobodnih sindikatov Slovenije skupaj z Zavodom Mladinska mreža MaMa vabi vse zainteresirane mlade, stare med 18. in 29. let, k prijavi na razpis za **oblikovanje CGP projekta z delovnim naslovom Jamstvo na poti.**

**Cilj** razpisa je oblikovanje CGP projekta za komunikacijske in promocijske namene ter spodbujanje mladih k udeležbi v projektu, zato naj bo CGP **inovativen, kritičen in drzen ter mladim prijazen**. S CGP-jem projekta bomo gradili prepoznavnost projekta med mladimi kot tudi splošno javnostjo.

**Ciljne skupine projekta:**

* mladi stari med 15. in 29. let (primarna ciljna skupina)
* delodajalci (sekundarna ciljna skupina)

**Vizualna podoba projekta mora biti:**

* unikatna in ustvarjena izključno za namen tega razpisa;
* hitro prepoznavna in privlačna;
* kreativna, drzna, kritična in inovativna;
* jasna z berljivo tipografijo.

**Osrednje sporočilo**

CGP se mora nanašati na namen projekta (glej zgoraj: Izhodišče in opis projekta ter Ozadje projekta), povzemati mora ključne lastnosti ciljne skupine in mora izražati lastnosti vključenih organizacij.

Primarna ciljna skupina projekta so mladi brezposelni, ki si želijo najti zaposlitev in se tudi osamosvojiti. Gre za aktivne mlade državljane, ki imajo željo po družbenem vključevanju, aktivaciji v družbo in tudi želijo pomagati sovrstnikom, da si najdejo dostojno delo. Gre za mlade, ki želijo spreminjati svet, poiskati svoje priložnosti in želijo biti kos izzivom današnjega časa.

Obe vključeni organizaciji v projekt Zveza svobodnih sindikatov Slovenije in Zavod Mladinska mreža MaMa sta organizaciji, ki sta na svojem področju edinstveni, tako po zagovarjanju interesov njihovih deležnikov kot tudi po sami strukturi in aktivnosti.

**Za boljšo predstavo obeh organizacij vam spodaj pošiljamo vizijo in vrednote obeh organizacij.**

**Zveza svobodnih sindikatov Slovenije**

**Poslanstvo Zveze svobodnih sindikatov Slovenije -** ZSSS je prostovoljna in demokratična organizacija, neodvisna od političnih strank, parlamenta, vlade in verskih skupnosti. Združuje 22 sindikatov dejavnosti iz različnih sektorjev celotne Slovenije. Znotraj ZSSS deluje tudi Sindikat Mladi plus, ki se zavzema za ohranjanje in krepitev pravic mladih na področju izobraževanja, vstopa na trg dela, reševanja težav na trgu dela in neformalnih aktivnosti.

**Vizija Zveze svobodnih sindikatov Slovenije -** Vizija našega delovanja je v zavzemanju, da bodo naši člani in vsi delavci živeli v svobodi, socialni pravičnosti in blaginji. Zato bomo prispevali k ustvarjanju solidarnega družbenega okolja in takšnih vrednot, v katerih bodo dohodki, premoženje in življenjske priložnosti pravično razdeljeni. Pri naslavljanju mladih pa želimo na zanesljiv, praktičen in učinkovit način združevati mlade in v skupnem sodelovanju preko razreševanja njihovih problemov dejavno pripomoči k trajnemu izboljšanju socialnega in ekonomskega položaja mladih.

**Vrednote Zveze svobodnih sindikatov Slovenije:**

Solidarnost

Socialna pravičnost

Človeško dostojanstvo

**Zavod Mladinska mreža MaMa (Mreža MaMa)**

**Poslanstvo Mreže MaMa** - Mreža MaMa je organizacija, ki združuje in zastopa organizacije, ki opravljajo dejavnosti mladinskih centrov v Sloveniji za namene podpore mladim in njihovega kakovostnejšega preživljanja prostega časa ter boljšega življenja v družbi.

**Vizija Mreže MaMa**- Mladinska mreža MaMa je vključujoča nacionalna mrežna organizacija akterjev mladinskega dela v Sloveniji in skrbi ter zagovarja interese in potrebe mladinskih centrov po Sloveniji. Je učeča se organizacija, ki s profesionalnim pristopom do dela ter družbeno odgovornostjo in proaktivnim delovanjem usmerjenim v vsebino, prispeva k razvoju celotne skupnosti, še posebej za mladega človeka.

**Vrednote Mreže MaMa**

-    mladost
-    strokovno znanje
-    zaupanje
-    poštenost
-    motivacija
-    spoštovanje

**Podrobnejši opis organizacije,** dejavnosti in projektov je dostopen na spletni strani: [www.zsss.si,](http://www.studentska-org.si) [www.mreza-mama.si](http://www.mreza-mama.si).

**Vizualna oblikovna rešitev** mora biti uporabna za aplikacijo na tiskovinah, informativno-promocijskih materialih, za elektronske medije … (podrobnejši opis materialov spodaj), zato mora biti logotip narejen v vektorski obliki. Temeljne razpoznavne prvine celostne grafične podobe naj bodo zastavljene tako, da dopuščajo uporabo logotipa v barvni in črno-beli izvedbi.

Za lažjo oblikovanje zamisli in CGP spodaj prilagamo primere sloganov in ideje, o katerih je razmišljala organizacijska ekipa. Ob tem želimo jasno izraziti, da se lahko oblikovalci držijo tega, ali pa predlagajo svoje rešitve, svoje ideje, svoj slogan ter svoj lastni koncept.

Prav tako je pomembno poudarit, da velik del projekta predstavlja mobilna enota (avto), s katerim se bo potovalo po celotni Sloveniji ter mlade osveščalo o projektu. Vizualna oblikovna rešitev mora tako ustrezati tej ideji.

Predlogi organizacijske ekipe za slogan projekta:

**Junaki (super hero)/ Junaki zaposlovanja**; s čimer se želi poudariti, da so današnji mladi junaki (današnjega časa), da sploh preživimo v težkih pogojih, ob visoki brezposelnosti, da so mladi najbolj fleksibilni na trgu dela, itd.... Ta koncept mora biti tako pozitivno naravnan do mladih - ne nujno do sheme Jamstvo za mlade.

V tem primeru je mobilna enota nekakšno prevozno sredstvo junakov ter je lahko temu primerno polepljena.

**Vrnimo prihodnost** / **Vrnimo si prihodnost!;** s čimer se želi ponovno pozitivno nagovarjati mlade o boljši perspektivi, prihodnosti. Tudi ta ideja se lahko navezuje na primer junaka/junakov, ki to npr. uporabljajo za slogan in s pomočjo mobilne enote »vrača prihodnost, perspektivo mladim«, seveda pa kot orodje uporablja Jamstvo za mlade (in svojo mobilno enoto).

**Ostale ključne besede in besedne zveze, ki se lahko v različnih variacijah uporabijo za slogan:**

Jamstvo imam. Plačo še čakam.

Gremo v prihodnost (?)

Super delo

Super zaposlitev

Delo/služba/zaposlitev za mlade

Jamstvo na poti

Jamstvo za mlade

1. **Vsebina prijave**

**Popolna prijava mora vsebovati:**

* okvirni predlog logotipa in slogana projekta (znak in napis slogana);
* izbor tipografije;
* izbor barvnega spektra;
* opis idejne rešitve;
* predlog aplikacije CGP - samostoječe stojalo – »pingvin«, mobilna enota (avto) – nalepka/e za avto, trije primeri promocijskega materiala (majica, pisalo, značka).

**Ponudnik, ki lahko nastopa samostojno ali skupaj v skupini, bo za naročnika izdelal naslednje elemente CGP in zanj opravil naslednje storitve oblikovanja:**

* oblikovanje logotipa in slogana projekta,
* oblikovanje letakov (več različnih možnosti, povezanih s temo projekta),
* oblikovanje plakatov (več različnih možnosti, povezanih s temo projekta) za informiranje o aktivnostih v mladinskih centrih,
* oblikovanje pasic/bennerjev za Facebook in Twitter profil projekta ter spletne strani naročnika in partnerjev (več različnih možnosti, povezanih s temo projekta),
* oblikovna rešitev za promocijski material (T-shirt majice, broške, pisala, svinčniki, blokec),
* oblikovna rešitev za vizualno podobo avtomobila - mobilne enote (tip avtomobila Fiat Doblo – srebrne barve),
* oblikovno zasnovo spletne strani.

**Ponudnik bo z naročnikom sklenil pogodbo za celotno trajanje projekta (15 mesecev), za primer dodatnih potreb po oblikovanju, ki trenutno niso zapisane, a vendarle so del storitev oblikovanja. Večji del oblikovanja bo opravljeno že na začetku projekta do konca meseca maja, v nadaljevanju bo šlo za manjše aplikacije logotipa na promo materiale.**

**Časovnico izvedbe CGP-ja bosta naročnik in izvajalec skupaj določila.**

Prijava mora biti opremljena skladno z navodili pod točko IV.

1. **Oprema ponudbe**

Ponudba je lahko poslana v tiskani obliki ali/in na elektronskem mediju (CD, USB). Rešitev v elektronski različici naj bo oddana v .pdf formatu.

**Oddaja ponudbe:**

Ponudba mora biti oddana po navadni pošti priporočeno, ali osebno na naslov naročnika razpisa, Zveza svobodnih sindikatov Slovenije, Dalmatinova 4, 1000 Ljubljana s pripisom: »Razpis JAMSTVO NA POTI – NE ODPIRAJ«. Ali na email naslov: jamstvozamlade@gmail.com.

**Ponudba naj vsebuje:**

* izpolnjen **prijavni obrazec** (ki je priloga tega dokumenta),
* izpolnjeno **izjavo o avtorstvu** (ki je priloga tega dokumenta),
* izpolnjeno **izjavo o sodelovanju** z ZSSS pri izvedbi storitev oblikovanja vizualne podobe za projekt Jamstvo na poti, v primeru izbora avtorja.
* vse elemente ponudbe, opredeljene pod točko III:
	+ ponudba v **tiskani obliki:** vsi elementi so natisnjeni, vsak na svojem listu papirja in desno zgoraj opremljeni s šifro (ki jo izbere prijavitelj sam) in naslovom;
	+ ali ponudba v **elektronski obliki**: vsak element je shranjen v svoji datoteki, na način: Šifra\_element (npr.: JAMSTVO\_LOGOTIP); dokument je prav tako desno zgoraj opremljen s šifro (ki jo izbere prijavitelj sam) in naslovom.
* Rešitve CGP.
1. **Splošni pogoji**

Vsak udeleženec lahko na razpisu **sodeluje z več rešitvami** (v tem primeru vsako rešitev poda **ločeno, pod drugačno kodo,** skladno s pogoji za oddajo ponudbe, določenimi zgoraj). Vsaka rešitev mora biti celostna. Rešitve, s katerimi prijavitelji sodelujejo na razpisu, **ne smejo biti predhodno objavljene**.

Prijavitelji na razpisu sodelujejo **individualno** **ali skupinsko.**

Natečaj je javen. Javnost se zagotovi z objavo natečaja na spletni strani naročnika in parterjev projekta.

Upoštevane bodo samo ponudbe, ki bodo oddane v celoti skladno s pogoji, določenimi v tem besedilu.

Prijavitelj sam nosi vse stroške v zvezi s pripravo in oddajo ponujenih rešitev.

1. **Roki**

Rok za **oddajo** ponudbe je: **19. februar 2016**. Za dan oddaje šteje dan oddaje pošiljke na pošto oziroma dan osebne oddaje ponudbe na sedežu naročnika.

Odpiranje prijav bo izvedeno do: 23.2.2016, v prostorih naročnika. Odpiranje ne bo javno. O odpiranju prijav se vodi zapisnik. Rezultati razpisa bodo javno objavljeni – na spletni strani naročnika in partnerske organizacije. Ponudbe, ki ne bodo izbrane, bomo vrnili udeležencem v roku 15 delovnih dni po objavi rezultatov.

Prijavitelji bodo o **rezultatih razpisa**  obveščeni predvidoma do: **26. februarja 2016**.

1. **Izbor predloga**

Ocenjevanje prispelih del bo potekalo pod strokovno komisijo v naslednji sestavi:

* Želmir Stanić, Tea Jarc in Zala Turšić, vsi ZSSS
* Sanja L. Trojar, ZSSS;
* Marko Tanasić, ZSSS,
* Maja Hostnik, Mreža MaMa.

Komisija bo upoštevala samo popolne ponudbe. Komisija bo pri izboru poleg že navedenih kriterijev upoštevala izvirnost, prepoznavnost in uporabnost rešitve.

Naročnik razpisa si pridržuje pravico, da za vizualno podobo projekta izbere katerikoli rešitev, kot tudi, da ne izbere nobene izmed prispelih rešitev in da po potrebi zahteva dopolnitev izbranega predloga. V primeru pogojne izbire prijavitelja bo pogodba sklenjena, ko prijavitelj pripravi ustrezne popravke.

1. **Sodelovanje z izbranim avtorjem**

Z izbranim prijaviteljem bo naročnik sklenil avtorsko ali podjemno pogodbo ali pogodbo o naročilu, s katero se zavezuje izplačati: **2000 evrov bruto za zgoraj navedena opravljena dela oziroma storitve oblikovanja CGP projekta (glej točko III.).**

S poplačilom pogodbenih obveznosti bo naročnik od izbranega avtorja odkupil vse materialne avtorske pravice.

Prijavitelj se s prijavo na razpis **zavezuje k sodelovanju,** v kolikor bo ponudba izbrana kot zmagovalna.

1. **Dodatne informacije:**

Dodatne informacije in pojasnila v zvezi z razpisom lahko dobite na naslovu: jamstvozamlade@gmail.com

1. **Priloge**

**PRILOGA 1: PRIJAVNI OBRAZEC**

*Izpolnjen obrazec natisnite in podpišite.*

**PRIJAVA NA RAZPIS ZA OBLIKOVANJE CGP PROJEKTA JAMSTVO NA POTI**

**Osebni podatki:**

|  |  |
| --- | --- |
| **Ime in priimek prijavitelja:** |  |
| **Stalni naslov:** |  |
| **Naslov za pošiljanje pošte:** |  |
| **Davčna številka:** |  |
| **e-naslov (za obveščanje):** |  | **telefon (za obveščanje):** |  |
| **Šifra, pod katero se prijavljate:** |  |

**Podatki o ponudbi:**

|  |  |
| --- | --- |
| Prilagam:* CGP
* logotip - pozitiv, v barvni in črno-beli različici;
* izbor tipografij;
* izbor barvnega spektra;
* opis idejne rešitve;
* predlog aplikacije CGP
* - samostoječe stojalo – »pingvin«
* - mobilna enota (avto) – nalepka/e za avto
* - trije primeri promocijskega materiala (majica, pisalo, značka)
 | Ponudba je v:* tiskani obliki
* elektronski obliki
	+ CD
	+ USB
 |

**Izjava o sodelovanju:**

Spodaj podpisani/-a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(ime in priimek)* se prijavljam na razpis za oblikovanje vizualne podobe projekta Jamstvo na poti. Izjavljam, da so vsi navedeni podatki resnični in verodostojni. Izjavljam, da sem seznanjen/-a z besedilom in pogoji razpisa in jih sprejemam.

|  |  |
| --- | --- |
| *Kraj, dd. mm. 2016* | *Ime, priimek avtorja:**Podpis* |

**PRILOGA 2: IZJAVA O AVTORSTVU**

*Izpolnjen obrazec natisnite in podpišite.*

**Avtor:**

*Ime, Priimek*

*Naslov*

*Poštna št. pošta*

**Naročnik:**

Zveza svobodnih sindikatov Slovenije

Dalmatinova 4

1000 Ljubljana

**Izjava o avtorstvu razpisne ponudbe**

Spodaj podpisani/-a: *Ime, Priimek*,

rojen/-a: *dd. mm. llll*,

stanujoč/-a: *Naslov in pošta stalnega prebivališča*,

ki s svojo ponudbo, označenim s šifro: *šifra*,

sodelujem na razpisu za oblikovanje vizualne podobe projekta Jamstvo na poti, izjavljam, da so vsi deli ponudbe izključno moje individualno avtorsko delo. Prav tako izjavljam, da ponudba v celoti ali njegovi posamezni deli – rešitve – niso bili predhodno objavljeni in/ali v rabi druge fizične in/ali pravne osebe.

Kot avtor/-ica tudi izjavljam, da v kolikor moje zgoraj navedeno avtorsko delo (ponudba in/ali njegovi deli) vsebuje avtorska dela (ali njihove dele) drugih imetnikov/-ic avtorskih in sorodnih pravic, v celoti prevzemam odgovornost za morebitne odškodninske ali druge zahtevke teh imetnikov/-ic avtorskih pravic zoper Zveze svobodnih sindikatov Slovenije zaradi objave in rabe mojega zgoraj navedenega avtorskega dela.

Strinjam se, da ponudba in/ali njegovih posameznih delov ne bom posredoval/-a tretjim osebam ali ga javno objavil/-a v času trajanja natečaja Zveza svobodnih sindikatov Slovenije, do zaključka tega – z javno objavo rezultatov natečaja.

V primeru, da bo moja ponudba izbran na razpisu , ki ga razpisuje Zveza svobodnih sindikatov Slovenije – kot izključni/-a imetnik/-ca avtorskih in sorodnih pravic soglašam, da naročnik uporablja navedeno avtorsko delo in ga distribuira v različnih oblikah. Izključni prenos materialnih avtorskih pravic na Zveza svobodnih sindikatov Slovenije se uredi z avtorsko pogodbo.

Soglašam tudi, da Zveza svobodnih sindikatov Slovenije obdeluje moje osebne podatke, posredovane s prijavo, za namene izvedbe razpisa.

|  |  |
| --- | --- |
| *Kraj, dd. mm. 2016* | *Ime, priimek avtorja:**Podpis* |

**PRILOGA 3: IZJAVA O SODELOVANJU V PRIMERU IZBORA ZMAGOVALNE PONUDBE**

*Izpolnjen obrazec natisnite in podpišite.*

**Avtor:**

*Ime, Priimek*

*Naslov*

*Poštna št. pošta*

**Naročnik:**

Zveza svobodnih sindikatov Slovenije

Dalmatinova 4

1000 Ljubljana

**Izjava o sodelovanju**

Spodaj podpisani/-a: *Ime, Priimek*,

rojen/-a: *dd. mm. llll*,

stanujoč/-a: *Naslov in pošta stalnega prebivališča*,

ki s svojo ponudbo , označenim s šifro: *šifra*,

sodelujem na razpisu za oblikovanje vizualne podobe projekta Jamstvo na poti, Zveze svobodnih sindikatov Slovenije , izjavljam in se s podpisom obvezujem, da bom, v kolikor bo moja ponudba izbrana kot zmagovalna na razpisu, s Zvezo svobodnih sindikatov Slovenije sklenil/-a pogodbo o avtorskem delu in prenosu avtorskih in sorodnih pravic za izdelavo prenove celostne grafične podobe, skladno z opisanim iz besedila tega razpisa.

Avtor in naročnik bosta pogodbo sklenila najkasneje v roku 7 dni po objavljenih rezultatih razpisa.

|  |  |
| --- | --- |
| *Kraj, dd. mm. 2016* | *Ime, priimek avtorja:**Podpis* |